Di tempat ini,
yang hidup dan mati wujud bersama.
Seiring.
Tiada perbezaan masa.
Di sini, masa lalu dan masa depan
kedua-duanya terjalin bersama.
Adakah ini Syurga?
KETIBAANNYA
Awak yang di sana.
Hei, awak.
Awak tahu apa tempat ini?
Tempat ini ialah…
Alam Baqa.
Betul. Saya dah mati.
Saya gagal balas dendam
terhadap musuh ketat saya
lalu mati.
AKHIR ABAD KE-16 ELSINORE
Ayah!
Scarlet!
Ibu! Ayah dah pulang.
Ayah!
- Scarlet! - Saya rindu ayah!
Doa kamu membolehkan kami pulang dengan selamat.
Kerahkan pasukan awak, Amleth.
Claudius…
Sama ada mereka atau kita.
Bertenang, wahai adik.
Perang tidak membawa manfaat kepada sesiapa.
Kita harus mencari keseimbangan menerusi rundingan,
meraih kepercayaan, bukan bermusuh.
Ini cara untuk kemandirian kita.
Abang memang bodoh!
Raja Amleth ialah pemimpin yang baik.
Dikasihi oleh rakyatnya
dan dipercayai oleh negara-negara jiran.
Scarlet. Apa yang mustahak sangat?
Persahabatan, bukan permusuhan.
Saya akan jadi puteri yang ayah inginkan!
Sebelum menjadi puteri, kamu gadis kecil.
Kamu mesti membesar tanpa rasa takut.
Selesai!
Syukurlah ayah kelihatan tampan.
Ibu, saya nak…
Tangan kamu jijik.
Suami saya menyayangi anak gadisnya.
Dia seorang pengecut yang berlagak mulia.
Suami saya memiliki segalanya,
namun awak tiada apa-apa.
- Bukankah kamu adik-beradik? - Memang.
Dah lama saya bermimpi
menuang racun ke dalam telinganya.
Saya takkan benarkan dia memperlekehkan saya.
Percayalah.
Saya milik individu yang akan jadi raja.
Jika azam awak ialah menjadi raja sebenar,
tunjukkan kepada saya.
Berita buruk!
Pengkhianat di dalam istana!
Tangkap mereka! Jangan biar mereka terlepas!
Dengar arahan beta!
Jangan biar mereka terlepas!
Hoi, awak.
Naik ke atas.
Amleth, abangku.
Bersubahat dengan negara jiran
dan mengkhianati negara awak.
Awak masih tak faham?
Keghairahan awak untuk merampas kuasa
akan menjadikan awak seorang pembunuh.
Senyap!
Wahai rakyat jelata yang setia!
Pengkhianat mesti dihukum!
Barulah,
dengan izin Tuhan, saya boleh menjadi raja!
Raja takkan mengkhianati kami!
Ini satu kesilapan!
Bunuh dia!
Ayah!
Scarlet!
Ini tak boleh jadi!
Apa ayah kata?
Apa? Apa ayah kata?
Tunggu!
Ayah!
Moga raja baharu diberkati Tuhan.
Kemuliaan kepada Raja Claudius!
Moga kemuliaan melimpah!
Kerahkan askar dan patahkan pemberontakan mereka.
- Cepat. Bergerak! - Jangan lambat sangat.
Dikatakan langkah ini untuk menghalang pemberontakan,
tapi mereka menyeksa orang
yang tidak bersalah.
Mesej untuk tuan puteri.
Rakyat tuanku sedang mati kebuluran.
Namun raja enggan menghantar bantuan.
Tuan puteri.
Apa kata awak berhenti belajar di Wittenberg
dan guna kecantikan awak untuk mencuci mata kami.
Tuan puteri.
Awak tak terfikir
bahawa kemungkinan awak telah diracun?
Naif macam budak kecil.
Awak akan terima balasannya!
Percayalah!
Tuan puteri? Tak mungkin!
- Tuan puteri? - Apa kita patut buat?
Tuan puteri!
Jika ini akhirat,
adakah saya akan berjumpa ayah saya semula?
Tidak.
Awak siapa?
Ayah awak telah ghaib.
Ghaib?
Awak juga akan senasib dengannya jika awak lemah.
Hidup saya penuh dengan kekesalan.
Saya mahu hilangkan diri ketika ini.
Hidup saya tiada makna.
Pak Cik Claudius masih hidup.
Kematian ayah pula belum dituntut bela.
Tunggu.
- Claudius ada di sini, di Alam Baqa. - Apa?
Dia belum ghaib.
Dia ada di sini dan sedang ketawa.
Saya bersumpah.
Saya akan cari dia
dan bela kematian ayah saya!
Manusia begitu jahil.
Awak memakai lambang Helsingør.
Mana Claudius?
Jangan bunuh saya!
- Di mana dia? - Saya tak mahu mati!
Mereka dah pun mati,
namun mereka masih mahu hidup.
- Tolong, tunggu! - Apa?
Kami sekutu, Yang Mulia.
Apa?
Percayalah dan mari ikut kami.
Keazaman mereka untuk membenci
dan membunuh satu sama lain berterusan, biarpun di Alam Baqa.
Claudius ada di sini?
Sekutu konon!
Puteri yang selekeh…
tak layak untuk diselamatkan!
Tangkap dia!
Kini saya boleh memasuki Alam Kayangan!
Dia bermati-matian mahu menuntut bela.
Lemah, itulah wanita.
Apa itu?
Dia dah hilang? Cari dia!
Lihat.
Dia masih sarat dengan tenaga!
Seolah-olah dia masih hidup!
Jadi, apa ertinya menjadi manusia?
Apa ertinya mati?
Erti hidup?
Saya tak boleh lakukan ini…
Beritahu aku apa itu cinta
Satu keajaiban yang semua orang tahu
Ia mengisi hatiku
Beritahu aku
Awak cedera seluruh badan.
Hentikannya!
Jangan sentuh saya!
Apa yang terjadi?
- Awak sami? - Saya seorang paramedik.
Pergilah ke biara!
Saya kata saya paramedik.
Awak faham?
Paramedik merawat orang.
Namun awak dah mati.
Saya belum mati.
Awak silap.
Yalah, saya akan mati satu hari nanti.
Malah saya ada nadi.
Maka, awak tak patut berada di sini.
Jadi "sini" tempat apa?
Anak panah bersiul.
Adakah ini medan pertempuran?
"Berputus asalah, wahai semua yang masuk ke sini."
"Gerbang Neraka"?
Ini Neraka? Jangan berguraulah.
Kecewa awak bukan di Syurga?
Awak memang yakin.
Semua orang fikir kita pergi ke Syurga
atau Neraka apabila mati.
Tapi kita semua datang ke sini, tanpa pengecualian.
Ia bukan akhirat yang kita bayangkan.
Tunggu sekejap!
Saya bersumpah saya tak mati.
Kami terima panggilan kecemasan…
Lalu, saya tinggalkan hospital dan…
Adakah saya bermimpi?
Jika saya masih hidup, kenapa saya di sini?
Ini tentu satu kesilapan!
Bagaimana saya datang ke sini?
Saya seorang paramedik, biar betul. Kenapa?
Tiada siapa tahu.
Tunggu, adakah itu bermakna awak juga dah mati?
Betul.
Benarkah awak dah mati?
Ya.
Awak tak macam orang mati.
Cedera, mungkin.
Apa pun, saya nak pulang.
Waktu kerja saya belum tamat.
Nak ikut arah mana?
- Apa itu? - Senyap.
Hebatnya.
Hei.
Hei!
Apa?
Apa ini?
Kuatnya…
Cornelius!
Scarlet, anak gadis mendiang Raja Amleth.
Ada khabar tentang seorang puteri gila
merancang menuntut bela terhadap Raja Claudius!
Dia puteri raja?
Saya takkan lupa wajah awak.
Takkan sesekali!
Mahu terus melawan biarpun dah mati!
Awak memang pahlawan sejati.
Tapi kini ia dah berakhir.
Awak akan ghaib.
Saya mesti…
menuntut bela.
Saya mesti membalas dendam!
Sebelum saya mati!
Ini pengakhirannya.
Saya tak boleh biarkan dia terlepas.
Biarpun begitu,
kini dah terlambat.
Bersemadilah dalam keghaiban, Tuan puteri.
PUSAT KECEMASAN DAN PENJAGAAN KRITIKAL
- Tak guna. - Pendarahan dah berhenti.
Tak terkena saluran darah atau saraf.
Cuba jangan gerakkannya.
Mana Claudius?
Jawab!
Di sebuah tempat yang dekat dengan Alam Kayangan.
Apa?
Jauh dari sini, di puncak
sebuah gunung yang agung,
ada tangga ke Alam Kayangan.
Bohong!
Raja Claudius janji untuk bawa kami,
demi meraih kesetiaan kami.
Pak cik saya keji.
Ini tak masuk akal!
Tapi semua orang minta untuk diselamatkan olehnya
daripada Alam Baqa.
Manusia makhluk lemah.
Saya pun tak tahu jika Alam Kayangan wujud.
Tapi saya akan buat apa saja jika dia sanggup bawa saya ke sana.
Mengarut!
Di mana-mana dunia, ada pemimpin
dan ada pengikut.
- Saya tak boleh terima! - Awak buat apa?
Berhenti.
Saya perlu pergi.
Nah. Guna ini sebagai tongkat.
Saya bersimpati awak tercedera.
Bukankah awak bersama puteri?
Jangan bebankan kaki kanan awak.
Awak nak saya ucap terima kasih?
Tidak.
Jika begitu, jangan ikut saya.
Awak pengacau.
Awak akan membunuh lagi jika saya biarkan awak.
Saya membalas dendam. Biasalah.
Yalah, tapi jangan bunuh orang.
Saya benci orang yang buat-buat baik.
Saya bukan "buat-buat baik."
Nama saya Hijiri.
Ditulis dengan perkataan yang bermakna "suci".
Apabila orang cedera, mereka berdarah.
Awak perlukan bantuan saya.
Buat sesuka hati awak.
"Di puncak sebuah gunung yang agung,
ada tangga menuju ke Alam Kayangan."
Penyamun!
Lari!
Lepaskan!
- Berhenti! - Jangan ambil!
Hentikan ini! Kamu tak nampak mereka warga tua?
Berhenti!
Jangan!
Berhenti!
Mereka rampas segalanya.
Kenapa dah mati pun kita diperlakukan begini?
Lari!
Tembakan senapang?
Tunggu!
Penyamun serang penyamun lain?
Berhenti termenung!
Bagi saya!
Itu juga!
Tunggu!
Tak guna!
Meniarap.
Lari!
Ia menuju ke sini!
Apa itu?
Awak tak apa-apa?
Ghaib.
Awak patut bersyukur awak tak jadi macam dia.
Maaf saya tak boleh bantu awak.
Lihat apa di depan awak!
Terima hakikat, kalau nak buat-buat baik!
Saya sering dengar di tempat kerja.
Mereka kata jangan jadi paramedik
jika tak tahan lihat kematian.
Juga kita tak boleh bersedih setiap kali.
Tapi jika kita dah biasa melihat kematian
dan hati kita dah lali,
kita akan kehilangan benda lain.
Beritahu aku apa itu cinta
Satu keajaiban yang semua orang tahu
Ia mengisi hatiku
Satu keajaiban yang semua orang tahu
Kenapa manusia hidup?
Apa makna kehidupan?
Adakah kita akan faham?
Biar manusia hidup yang jawab soalan-soalan itu.
Ia dah terlewat bagi kita.
Saya dah kata…
Saya belum mati lagi.
Jalan di depan penuh bahaya.
- Apa kata kamu sertai kafilah kami. - Kenapa?
Awak cuba bantu kami.
Kami nak ucapkan terima kasih.
Awak nak ikut?
Mungkin mereka penyamun.
Mereka bukan penyamun.
Macam mana awak boleh pasti?
Kalian, saya paramedik.
Beritahu saya jika ada apa-apa yang merunsingkan kamu.
- Awak siapa? - Jangan datang dekat.
Janganlah begitu. Saya boleh bantu
- jika awak rasa sakit… - Lupakan saja.
Mereka siapa?
Kenapa awak biar mereka ikut?
Mungkin mereka penyamun.
Suruh mereka pergi.
Kamu macam budak-budak.
Apa saya dah kata?
Tangga ke Alam Kayangan?
Dengar kata orang dari era dan rantau berbeza
bersatu tenaga untuk melindungi
laluan gunung menuju ke sana.
Tiada siapa tahu jika boleh sampai ke sana.
Sama seperti dunia manusia hidup.
Saya rasa awak tak boleh pergi begitu jauh.
Awak perlu menyeberang tanah gersang yang dahsyat
dan berdepan dengan penyamun.
Juga,
dengar kata ada satu batalion besar
menghalang laluan
menuju ke gunung.
Ular itu cedera tapi tak mati.
Beta bunuh ayahnya, tapi anak gadisnya pula muncul.
Beta tak boleh ambil risiko menjadi ghaib.
sebelum Gertrude kesayangan beta tiba.
Rasa seperti hati beta dipenuhi kala jengking.
Voltemand!
Awak di mana?
Bagaimana saya nak lawan satu batalion?
Apa yang awak bubuh pada kakinya?
Mungkin racun.
- Berhenti! - Jangan biar dia sentuh awak!
Kesakitan dah beransur hilang.
Peliknya! Saya rasa lebih sihat.
Baguslah.
Awak nak cuci belakang saya?
Biarkan orang tua yang kotor ini.
Tuala panas boleh menenangkan.
Jangan bazirkan tuala awak.
Adakah luka awak sakit?
Tidak.
Ada banyak luka.
Satu parut untuk setiap kali kami melindungi kafilah.
Seperti pingat kehormat?
Lebih kurang begitu!
Melegakan.
Syukurlah.
Bergerak sikit pun badan saya rasa sakit.
Jangan risau.
Tangan saya makin kebas.
Awasi pergerakan awak
dan awak takkan rasa kebas.
Boleh saya pergi dulu selepas ini?
- Saya juga. - Saya juga.
Ini sihir apa?
Bukan muslihat.
Saya hanya dengar luahan mereka.
Mungkin…
awak lebih baik dari jangkaan saya.
Corak angin beralun di pasir
Mengingatkanku kepada lautan di kampung halaman
Silakan.
Biar saya cuba.
Menekap cangkerang ke pipi
Mengingatkanku kepada suara yang kurindui
Jauh kumengelamun hingga menitis air mata sendu
Berdiri terpaku, tiada arah dituju
Saya tak salahkan awak jika awak tak percayakan kami.
Pada mulanya, kami pun macam awak.
Makin kami dipukul, dirompak dan dikhianati,
makin kami ingin mempercayai seseorang.
Kerana dunia ini
tempat yang bahaya,
maka kami menaruh harapan kepada sesuatu.
Tentu awak ada banyak kekesalan
kerana terjebak ke sini pada usia muda begini.
Kita akan menari penuh gembira
Hingga malam menyapa subuh
Kita akan menyanyi lagu syahdu
Hingga ke hujung dunia
Kita akan menari selamanya
Seperti menyimpul jari Sambil dibuai bayu
Kita akan menyanyi selamanya
Seperti tangan yang bersatu di relung hati
Beri kami kehidupan
Agar kami bebas berenang ke mana jua
Beri kami kehidupan
Agar kekosongan dalam hati terisi semula
Teruknya.
- Jelik. - Itu tarian apa?
- Memang teruk. - Memang parah.
Kita akan menari penuh gembira
Hingga malam menyapa subuh
Kita akan menyanyi lagu syahdu
Hingga ke hujung dunia
Kita akan menari selamanya
Seperti menyimpul jari Sambil dibuai bayu
Tutur kata manusia tiada maknanya bagi Tuhan.
Jadi kami meluahkan perasaan menerusi tarian.
Beri kami kehidupan
Agar kekosongan dalam hati terisi semula
Hidup gembira!
Kami akan punggah barang di pekan di depan.
Destinasi awak di arah itu.
Awak sangat baik hati.
Saya doakan hasrat awak tercapai.
Terima kasih banyak.
Awak mesti berlatih.
Warga tua bercakap tentangnya.
Di "Alam Kayangan" ini,
ada lautan terindah yang tak pernah awak lihat!
Lautan?
Mereka sebut dengan senyuman besar.
Saya nak hidup sampai tua seperti mereka.
Apa itu?
Jangan!
Nak pergi bertarung lagi?
Saya mesti balas dendam.
Saya takkan buat dia pengsan saja.
Ada kisah dongeng Cina tentang seorang pemanah handalan.
Apa?
Dia memanah daripada busur halimunan.
Jangan bermimpi.
Saya mahu awak berhenti.
Tiada peperangan di masa depan?
- Malangnya ada. - Tahu pun.
Pada masa yang sama,
ramai antara kita impikan dunia
yang tiada keganasan.
Jika ia tidak berhenti pada satu ketika,
pertelagahan akan berterusan.
Maksud awak, kami yang menyebabkan
peperangan pada era awak?
Bukan begitu. Tapi…
Apa yang awak…
Tunggu!
- Komander Voltemand. - Apa?
Seorang utusan?
Melambai untuk menyerah kalah?
Memudahkan kerja kita.
Berhenti berlawan!
Apa?
Kita boleh berbincang. Tanpa senjata!
Awak siapa?
Awak gelar diri awak pahlawan?
Apa masalah dia?
- Pengecut! - Potong telinga dan hidungnya!
Berhenti!
Puteri itu!
Scarlet!
Kalian semakin cuai!
Bersedia! Tangkap puteri itu!
Dia tuan puteri atau haiwan liar? Tak guna!
Voltemand.
Awak cederakan ramai askar saya.
Saya takkan maafkan awak!
Hentikan, Scarlet!
Lari! Sekarang!
- Bersembunyi dalam lubang! - Heret kuda!
Lelaki itu…
Berpura-pura nak berdamai agar kami leka.
Begitu licik. Tak boleh dimaafkan.
Scarlet!
Tak guna! Sekali lagi!
Awak buat apa?
Awak patut biarkan saja saya!
Entahlah.
Awak juga patut biarkan saya.
Apakah saya akan lenyap
dan ghaib?
Saya sedang buat yang terbaik. Jangan berputus asa!
Saya potong lengan baju awak.
- Berhenti… - Alihkan tangan.
Memalukan.
Awak akan rasa sakit.
Kenapa awak pilih pekerjaan ini?
Saya nampak seorang paramedik bertungkus lumus
cuba membantu orang.
Jadi saya nak cuba.
Awak pasti dah gila.
Boleh awak gerakkan tangan?
Nampaknya tak terkena saraf.
Awak kena berehat buat sementara waktu.
Saya baru suruh awak berehat…
Maafkan saya.
- Saya takkan maafkan. - Saya merayu!
Awak tak tunjukkan belas kasihan kepada ayah saya.
Tunggu. Dengar dulu.
Saya tak bunuh raja.
- Sudahlah! - Tapi saya bercakap benar.
Sebab saya dengar apa dia kata.
Saya dengar apa dia bisikkan.
Apa yang dia bisikkan?
Apa? Apa yang ayah kata?
Tak siapa dengar!
Awak tak dengar, tapi saya di sebelahnya. Saya dengar.
Tangan saya kaku.
Saya pasti Cornelius juga dengar.
Kami tak boleh menghunus pedang kami.
Saya tak dengar apa-apa!
Awak tak nak tahu?
Jika awak bunuh saya,
maka kata-kata raja yang terakhir terkubur bersama saya.
Bohong! Awak menipu untuk elak dibunuh!
Saya bersumpah sebagai seorang pahlawan.
Penipu!
Baiklah.
Jika awak cakap, saya tak bunuh awak.
Saya bersumpah sebagai seorang pahlawan.
Tapi jangan bohong.
Apa yang dia kata?
Satu perkataan.
"Maafkan."
"Maafkan"?
Kenapa? Kenapa dia kata begitu?
Polonius. Kamu sentiasa membawa berita baik.
Saya dapat khabar bahawa Voltemand telah gagal.
Seperti Cornelius,
kita akan hukum dia sehingga dia mengaku
dan tonjolkan kekhilafannya.
Dia akan lupa tentang Alam Kayangan.
Laertes dan saya akan menjejak puteri itu
dan cincang dia.
Pergi cepat.
Tuan Claudius!
Tolong bawa kami ke sana!
Tolong bawa kami ke Alam Kayangan!
Mereka yang berjuang bersama beta,
akan dialu-alukan ke Alam Kayangan
tanpa pengecualian!
Terima kasih, Tuan Claudius!
Terima kasih banyak!
Pahlawan-pahlawan terbilang!
Bersumpah setia kepada beta!
Jangan gentar!
Lawan!
Ke Alam Kayangan!
"Maafkan".
Jika benar ayah saya kata begitu,
apa maksud "maafkan"?
Mungkin dia merayu,
"Tolong jangan bunuh saya. Maafkan saya."
Ayah saya tak takut mati
dan takkan meminta maaf.
Mungkin dia menyimpan dosa besar
dan ingin meminta maaf.
- Dia bukan macam itu. - Apa pendapat awak?
Mungkin dia meluahkan rasa malu
sebagai raja kepada rakyatnya.
Tapi benarkah begitu?
Jika saya ialah ayah awak,
saya akan berasa kesal
saya tak dapat melihat awak membesar.
"Ayah minta maaf kerana tak menjadi ayah yang baik."
Semua ada ini ada makna berbeza.
Apa niat sebenarnya?
Kita boleh lihat dari sudut yang lain.
Ini pendapat saya.
- Izinkan saya? - Apa dia?
"Maafkan orang yang awak benci.
Maafkan Claudius."
Tapi kenapa? Kenapa?
Dia bunuh ayah saya,
rampas negara kami, tempat tinggal kami, segalanya!
Saya tak boleh maafkan lelaki keji begitu.
Saya percaya dia mahu awak
maafkan lelaki keji begitu.
- Tak mungkin! - Saya setuju.
- Malaikat pun takkan maafkannya. - Jadi…
Tapi saya sendiri dengar apa dia kata
dan saya rasa begini.
Saya rasa raja bercakap benar kepada saya.
Apa maksud awak, "benar"?
Saya tak faham. Apa dia?
Kenapa saya mesti maafkan?
Kenapa ayah saya suruh saya maafkan
lelaki yang tak patut dimaafkan? Kenapa?
Kenapa?
Awak bebaskan kami?
Biarpun kami cedera, kami masih boleh kalahkan awak.
Voltemand, awak takkan buat begitu.
Awak dah lupa? Saya cuba tembak awak.
Jom.
Apa yang saya perjuangkan selama ini?
Maafkan.
Kenapa?
Maafkan.
Saya hanya fikir
untuk menuntut bela kematian ayah saya.
Namun…
Maafkan.
Awak buat apa?
Nak lihat di dalam?
- Dalam? - Alexander.
- Apa? - Caesar.
- Mustahil. - Yang ini masih segar.
Seseorang yang awak ingin kenali.
Tak mungkin…
Mungkinkah dia ayah saya?
- Ayah! - Ayah!
Ayah!
Ada sesuatu yang saya tak faham!
Beritahu saya, ayah!
- Beritahu saya! - Ayah!
Orang yang awak benar-benar ingin kenali…
Ialah diri awak sendiri!
Bayangkan awak menjalani kehidupan
yang berbeza.
Bagaimana rasanya?
Berjalan sambil makan aiskrim.
Atau berbual di kafe tepi jalan.
Atau mengintai menerusi tingkap kedai, lepas itu…
Maaf,
tapi itu dunia berbeza.
Saya tak tahu.
Mungkin awak kasihankan saya.
Tapi saya tak setuju.
Tiada apa yang boleh saya ubah.
Ia kehidupan saya.
Biarpun awak mati lagi,
dan lenyap selama-lamanya?
Saya tak takut.
Malah, saya akan ingin hilangkan diri
sebaik saja saya membela kematian ayah saya.
Dengar sini.
Ini lagu popular dari masa depan.
Beritahu aku apa itu cinta
Satu keajaiban yang semua orang tahu
Ia mengisi hatiku
Beritahu aku segalanya tentang cinta
Tujuan aku hidup
Sebelum sukmaku
Menghilang
Beritahu aku apa itu cinta
Satu keajaiban yang semua orang tahu
Ia mengisi hatiku
Aku ingin tahu segalanya tentang cinta
Sebuah rahsia tersembunyi
Carilah kuncinya
Hijiri!
Banyak pertembungan
Dalam waktu yang tiada penghujung
Aku akan bertemu denganmu
Di saat yang kita janjikan
Itu… saya!
Segala benda yang aku lihat
Bersinar dengan terang
Dan akan dilahirkan semula
Seorang lagi… saya!
Angin, hujan dan pelangi
Bertukar menjadi irama
Dunia ini
Begitu indah
Biarkan diriku
Menembusi
Seadanya
Beritahu aku apa itu cinta
Satu keajaiban yang semua orang tahu
Ia mengisi hatiku
Beritahu aku segalanya tentang cinta
Tujuan aku hidup
Sebelum sukmaku menghilang
Beritahu aku apa itu cinta
Satu keajaiban yang semua orang tahu
Awak tiba-tiba pitam.
Saya nampak…
- Era kehidupan awak. - Apa?
Saya mengembara merentasi masa.
Kemudian…
Hijiri, awak pandai
menari.
Mungkin itu bukan saya.
Tidak. Awak yang mulakan.
Saya sangat gembira.
Kalaulah saya lahir pada era berbeza,
mungkin diri saya berbeza?
Mungkin saya boleh mengelak daripada
kesengsaraan dan kekecewaan ini?
Scarlet. Jangan menangis.
Saya ada di sini.
Awak tak perlu menangis lagi.
Hei.
Kakak puteri raja?
Bukan.
Kakak cantik, saya pasti kakak puteri raja.
Kalaulah saya dilahirkan sebagai puteri raja.
Tentu kakak impikan begitu. Bukan?
Jika saya seorang puteri,
ada sesuatu yang saya mahu buat.
Apa dia?
Saya mahu bina sebuah dunia
di mana kanak-kanak tak perlu mati.
Ya.
Alam Kayangan…
Tempat ini berada di atas puncak
gunung keramat!
Hanya yang kuat layak masuk. Dengar sini!
Jangan bagi yang lain mendekati kaki gunung!
Biar saya cari puteri itu,
saya Guildenstern dan…
Saya, Rosencranz!
Kami akan cari dia dengan cepat…
Dan pergi ke Alam Kayangan.
- Yahu! - Yahu!
Biar kami lepas untuk ke Alam Kayangan!
Bawa kami ke puncak!
Ke puncak!
Turunkan tembok!
- Berambus! - Atau kami akan tembak!
Pergi! Alam Kayangan ada di depan!
Hapuskan kesateria Claudius!
Alam Kayangan bukan milik mereka!
Serbu!
- Tolong. - Jangan bunuh saya.
- Jangan risau. - Kami hanya mencari.
Mencari? Mencari siapa?
- Tuan puteri! - Apa?
Ada sesiapa nampak dia?
Rambutnya bertocang di belakang.
Seperti ini!
- Berhenti! - Rambutnya seperti ini!
Sakitnya…
- Serahkan dia balik! - Diam!
Sesiapa yang serahkan puteri boleh pergi.
Bahkan, dia boleh ikut kami ke Alam Kayangan!
Semuanya bohong!
Saya takkan jadi hamba awak.
Jika begitu, merangkaklah di Alam Baqa buat selama-lamanya.
Mari cari di tempat lain.
Tunggu.
Apa ini?
Syiling emas dari Denmark.
Kenapa awak ada benda ini?
Awak tahu sesuatu tentang puteri itu?
Saya tak tahu apa-apa!
Jangan berahsia dengan saya! Cakap!
Kalau awak tak cakap…
Berhenti! Jangan sakiti dia!
Tuan puteri?
Kita dah jumpa tuan puteri!
Bangunkan dia!
Tuan puteri…
Tuan puteri!
Cepat lari! Pergi!
Kita dah tangkap tuan puteri!
Raja Claudius tentu berasa sukacita!
Dengan ini…
Dia akan bawa kita ke Alam Kayangan!
Scarlet!
- Awak siapa? - Lepaskan dia!
Tak boleh memanah?
Apa yang menghalang awak?
Adakah itu mainan?
Mungkin budak ini tak tahu memanah.
Kenapa awak datang ke sini?
Saya…
Kenapa awak berada di sini?
Saya…
Hijiri!
Awak tak apa-apa?
Saya tak apa-apa. Awak?
Saya tak apa-apa.
Awak mesti hidup.
Saya akan hidup.
Beritahu aku
Apa itu cinta
Satu keajaiban
Yang semua orang tahu
Ia mengisi hatiku
Aku ingin tahu
Segalanya tentang cinta
Tujuan aku hidup
Sebelum
Sukmaku menghilang
Beritahu aku
Apa itu cinta
Satu keajaiban
Yang semua orang tahu
Ia mengisi hatiku
Aku ingin tahu segalanya
Tentang cinta
Sebuah rahsia
Tersembunyi
Ungkaikannya buatku
- Tumpaskan Claudius! - Pergi ke istana!
- Dia tiada di sini. - Dia di mana?
- Dia dah lari? - Tak guna!
Hari siang sekali lagi.
Maaf.
Ini puncaknya.
Tapi…
Tiada tangga ke Alam Kayangan!
Ia tiada di sini.
Saya ingat pak cik saya ada di sini.
- Dia tiada di sini. - Apa?
Dia dah naik ke Alam Kayangan.
Awak pula akan ghaib.
- Scarlet! - Jangan!
Nak dihumban ke bawah atau ditikam pedang?
Awak pilih.
Awak?
- Cornelius! - Kita ada pengkhianat?
Kami dah hukum awak betul-betul
dan rampas senjata awak,
namun awak masih hidup?
Pengkhianat!
Kali ini tiada belas kasihan, cuma peluru!
Voltemand!
Anjing pengkhianat!
Kenapa memihak kepada puteri itu?
Kami tak mahu jadi anjing awak lagi.
Tak mahu bersekongkol dengan awak lagi.
Si tempang bertongkat
takkan boleh kalahkan saya!
Lesap dan ghaib!
Tak guna!
Ke tepi, Voltemand!
Cornelius! Lenyap dan ghaib!
Sasaran awak ada di atas.
Awak dah datang sejauh ini. Pergilah balas dendam.
Terima kasih.
Adakah itu…
Wahai gerbang agung!
Gerbang ke Alam Kayangan!
Aku raja!
Claudius!
Kenapa pintu tertutup?
Kenapa?
Tak guna!
Aku datang sejauh ini. Apa lagi yang tak kena?
Tangan jahanam ini…
Dosa aku. Kesalahan aku…
Tiada apa boleh dibuat sekarang kecuali berdoa akan penebusan.
Apakah dah terlewat untuk itu?
Aku masih menyimpan hasil khianatku.
Mahkota, cita-cita dan ratu…
Bagaimana aku boleh dimaafkan?
Kesesalan.
Itu saja caranya. Aku mesti bertaubat.
Maafkan aku kerana aku telah banyak berdosa.
Selamatkan aku.
Aku membanting tulang
demi kebahagiaan rakyat jelata
yang mencari Alam Kayangan.
Jadi, tolong selamatkan aku!
Raja Claudius, saya tahu niat sebenar awak.
Namun begitu,
saya perlu awak buat sesuatu.
Tolong mengaku bahawa awak bersalah.
Bahawa membunuh ayah saya adalah satu kesilapan.
Minta pengampunan daripada anak gadisnya.
Pak cik.
Minta pengampunan?
Awak bergurau?
Saya hanya ada satu kekesalan sekarang,
iaitu saya tak menyeksa ayah awak
sebelum membunuh dia
supaya awak menggigil ketakutan
dan tak berani mengingkari saya!
Saya patut perah darahnya
dan kikis daging daripada tulangnya.
sambil dia merayu untuk segera ditamatkan riwayatnya.
Jika saya paksa awak lihat itu,
awak takkan datang jumpa saya sekarang
dengan mulut lancang awak itu!
Bagaimana dengan kesesalan awak tadi?
Juga membanting tulang demi rakyat?
Apa faedahnya
membawa orang lain bersama saya?
Alam Kayangan milik saya!
Milik saya seorang!
Bagaimana mungkin orang
yang dengki dan tamak
boleh berdiri di sini?
Awak memusnahkan harapan orang lain.
Bagaimana awak boleh memasuki Alam Kayangan?
Boleh awak merasa walau sekelumit
perasaan pilu dan kesal
seperti ayah saya?
Nak saya tunjuk pada awak?
Maafkan.
Patutkah saya teruskan pembalasan?
Atau patutkah saya maafkan semuanya?
Kenapa saya mesti menderita begini?
Apa yang mengongkong saya?
Saya tak tahu!
Tak bolehkah saya cari jalan lain untuk hidup?
Saya tak tahu!
Jika begitu, saya tak berguna.
Saya tak dapat kawal!
Beginilah cara saya hidup sekian lama!
Benar.
Maka, saya tak berguna, dan inilah pengakhirannya.
Kebencian dorong saya belajar seni pedang.
Untuk membela kematian ayah saya
dan semua yang menderita.
Saya pernah berkali-kali
mengawal diri ini.
Saya beritahu diri sendiri,
"Tak sepatutnya jadi begini."
Sehinggalah sekarang,
saya hidup tanpa memaafkan diri sendiri,
tanpa memaafkan diri sendiri…
tanpa memaafkan diri sendiri.
Diri saya sendiri.
Maafkan.
Diri sendiri.
Maafkan.
Scarlet.
Ayah!
Hentikan kegilaan
untuk membela kematian ayah.
Tentu ada diri "kamu" yang lain yang kamu tercari-cari
yang tidak dirasuk kebencian dan rasa dendam.
Ayah mahu kamu jalani kehidupan sendiri dan abadikannya.
Ayah nak lihat kamu bersinar, hidup bebas.
Ayah.
Dengar sini baik-baik.
Ini bukan tempat untuk gadis seperti awak,
anak gadis raja yang lembik!
Alam Kayangan milik saya.
Tiada orang lain boleh masuk.
Hanya saya dan ratu saya
boleh memasuki pintu gerbang ini!
Lenyap dan ghaib!
Ikut ayah awak yang tak guna itu!
Saya tak maafkan awak.
Saya tak boleh maafkan awak. Namun…
Saya tak ingin berlawan lagi.
Demi mereka yang inginkan
konflik ini berakhir.
Ini bermakna manusia pada masa depan
boleh hidup bersama dengan aman.
Jangan nak gula-gulakan
angan-angan bodoh awak!
Awak akan hilang tanpa jejak!
Gertrude!
Tolong saya!
Alam Kayangan ada…
Gertrude!
Alam Kayangan ada di depan kita!
Saya tak mahu lenyap!
Jangan biar saya ghaib!
Saya tak mahu lenyap!
Tolong saya!
Gertrude!
Selamatkan saya! Saya tak mahu mati!
Saya tak mahu mati!
Akhirnya…
Segala yang saya inginkan kini terlaksana.
Kini saya boleh pergi dengan aman.
Awak silap tentang itu, Scarlet.
Apa?
Manusia masih panggil tempat ini
Alam Baqa, Alam Kayangan dan sebagainya
tapi mereka silap.
Ini dunia di mana yang hidup dan mati
wujud bersama, tiada konflik.
Bukan saja yang hidup dan mati, bahkan masa.
Di sini, batasan antara masa silam dan masa depan hanya samar-samar.
Sebab itu kamu bersama.
Kini…
Salah seorang daripada kamu masih hidup.
Belum mati?
Masa bagi yang hidup untuk bangun
semakin hampir.
Individu itu tak boleh berada di sini.
Masanya sudah tiba untuk pulang
ke tempat dari mana awak datang.
Ya. Maksud awak, dia.
Sejak awal lagi
dia kata dia belum mati.
Bahawa dia datang ke sini secara tak sengaja. Jadi…
Awak silap. Bukan saya.
Apa?
Awak orangnya, Scarlet.
Saya baru teringat. Saya benar-benar dah mati.
Ibu pejabat WK kepada semua ambulans.
Ambulans telah dihantar keluar.
Dua lelaki ditemukan pengsan.
Itu saja daripada ibu pejabat WK.
Maklumat mustahak.
Makluman kepada semua jabatan.
Disyaki serangan menggunakan pisau.
Suspek masih belum diberkas.
Waspada dengan pergerakan suspek.
Saya tak bercadang nak mati.
Saya bertindak mengikut naluri dan terus menerjah.
Sebab itu saya tak sedar saya dah mati.
Saya asyik fikir saya masih hidup.
Saya dah mati. Awak yang masih hidup.
Bukan saya.
Tak mungkin saya.
Pisau itu tertikam organ saya.
Saya hentikan pendarahan buat sementara…
tapi ia berdarah kembali.
Tidak.
Awak silap! Bukan saya!
Hijiri! Awak mesti hidup!
Jika begitu, saya akan tinggal bersama awak di sini!
Oh, Tuhan!
Hidupkan Hijiri semula, bukan saya!
Tak boleh.
Tolonglah! Dia boleh ambil tempat saya!
Tidak.
Bukan saya yang patut hidup.
Saya yang taasub untuk membalas dendam.
Tidak.
- Awak mesti hidup, Scarlet. - Saya tak mahu.
- Hidup. Katakan awak mahu hidup. - Tidak!
Katakan awak mahu hidup!
Tidak! Maknanya kita perlu berpisah, Hijiri!
Tak apa! Awak mesti hidup!
Saya tak mahu berpisah!
Katakan awak mahu hidup!
Sebut ayat itu!
"Saya mahu hidup!"
Saya mahu hidup.
Lagi! "Saya mahu hidup!"
Saya mahu hidup!
- Lagi! - Saya mahu hidup!
Saya mahu hidup!
Saya akan hidup. Sebagai balasan,
apabila awak lahir kelak,
saya akan jadikan dunia ini tanpa konflik.
Jika masa depan berubah,
tentu awak takkan dibunuh, bukan?
Untuk itu, saya akan buat apa yang boleh!
Maka, awak boleh hidup lebih lama, Hijiri!
Awak boleh berkeluarga, besarkan anak,
dan jadi orang tua yang mulia!
Jadi, apa ertinya menjadi manusia?
Apa ertinya mati?
Apa erti hidup?
Juga…
Apa itu cinta?
Tuanku?
Tuan puteri.
Tuan puteri dah kembali!
- Biar betul! - Penawar itu berkesan!
Ia satu keajaiban!
Ia berlaku ketika tuanku koma.
Dia minum daripada cawan yang sepatutnya meracun tuanku.
Kemudian…
Dia mati mengejut.
Kenapa kamu masih hidup?
Kenapa suami saya yang mati
sedangkan kamu masih di sini, bukan di Neraka?
Kenapa?
Tentunya tuanku mahu membalas dendam
dengan tangan tuanku sendiri.
Tidak, semuanya dah selesai.
Apa?
Akhirnya perjuangan saya dah berakhir.
Moga ratu baharu diberkati Tuhan.
Kemuliaan kepada ratu baharu!
Moga kemuliaan melimpah!
- Ratu baharu kita! - Ya?
Boleh tuanku berjanji
tidak menindas kami seperti raja yang sebelum ini?
Saya dah serik kerana selalu diperbodohkan.
Betul!
Rakyat beta!
Jika kamu sanggup menerima beta sebagai pemimpin negara ini,
beta akan berkhidmat demi kebahagiaan semua!
Menjalin persahabatan dan kepercayaan dengan jiran. Bukan bermusuhan.
Menghalang kematian kanak-kanak.
Bahkan jika beta perlu menderita dan sengsara,
beta berjanji takkan berputus asa
sehingga beta menemui kemajuan tanpa konflik.
Bagi semua yang telah mati demi mengakhiri peperangan.
Juga bagi semua yang belum lahir
yang inginkan kebahagiaan.
Bolehkah dunia
tanpa perang wujud pada masa depan?
Ya.
Dengan bantuan kamu, pasti ada.
Jika begitu, kami juga percaya tuanku dan takkan berputus asa.
- Saya juga! - Saya pun!
- Saya sokong tuanku. - Kami akan sokong!
Kegemilangan kepada pemimpin baharu kita!
Moga kegemilangan melimpah-ruah!
Jejak awan
Keemasan seperti fajar
Terjemahan sari kata oleh: Vincent Lim